
PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

Nr. 4c-7/ 216

Bucureşti, 15 februarie 2022 


	Comisia PENTRU CULTURĂ, ARTE, MIJLOACE DE INFORMARE ÎN MASĂ
Nr.4c-12/ 230
București,  15 februarie 2022




Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, RAPORTUL COMUN asupra Proiectului de Lege privind declararea municipiului Calafat "Oraş al Independenţei ", transmis Comisiei pentru administraţie publică şi amenajarea teritoriului şi Comisiei pentru cultură, arte, mijloace de informare în masă pentru examinare pe fond,  cu adresa nr. Plx. 194 din 10 mai 2021.
	PREŞEDINTE,
	PREȘEDINTE,

	Simona BUCURA-OPRESCU 
	Iulian BULAI

raPORT COMUN
asupra Proiectului de Lege privind declararea municipiului Calafat "Oraş al Independenţei " 
În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare Comisia pentru administraţie publică şi amenajarea teritoriului şi Comisia cultură, arte, mijloace de informare în masă au fost sesizate spre dezbatere în fond asupra Proiectului de Lege privind declararea municipiului Calafat "Oraş al Independenţei ", transmis cu adresa nr. Plx. 194 din 10 mai 2021 înregistrat cu nr.4c-7/216 din 17 mai 2021, și respectiv cu nr. 4c-12/230/2021 .
Senatul, în calitate de primă Cameră sesizată a adoptat  proiectul de lege în ședința din 4 mai 2021, cu respectarea prevederilor art.76 alin.(2) din Constitutia României.

 Camera Deputaţilor este Camera decizională, în conformitate cu prevederile art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare.


La întocmirea prezentului raport comun Comisia pentru administraţie publică şi amenajarea teritoriului şi Comisia pentru cultură, arte, mijloace de informare în masă au avut în vedere:
· avizul favorabil  al Consiliului Legislativ ( adresa nr. 133/ 19.03.2021 )
· avizul partajat al Consiliului Economic și Social (adresa nr. 2262/ 5.03.2021) : 
a) 5 reprezentanți ai părții patronale au votat pentru avizarea favorabilă a proiectului de lege.

  b) reprezentanții părții sindicale au votat pentru avizarea favorabilă a   proiectului de lege.

   c) 6 reprezentanți ai părții patronale au votat pentru avizarea nefavorabilă a proiectului de lege.

 d) reprezentanții asociațiilor și fundațiilor neguvernamentale ale societății civile au votat pentru avizarea nefavorabilă a proiectului de lege.
· Guvernul susține adoptarea proiectului de lege (adresa 4393/18.05.2021)


Proiectul de lege are ca obiect de reglementare declararea municipiului Calafat „Oraş al Independenţeiˮ, în semn de recunoaştere a rolului jucat în câştigarea Independenţei de Stat a României.

Potrivit prevederilor art.62 şi 64 din Regulamentul Camerei Deputaţilor, republicat, examinarea proiectului de lege a avut loc în şedinţe separate.
Comisia pentru cultură arte, mijloace de informare în masă şi-a desfăşurat lucrările în data de 3 februarie 2022. La lucrările Comisiei pentru cultură arte, mijloace de informare în masă deputații au fost prezenți conform listei de prezență. În urma examinării proiectului de lege și a opiniilor exprimate, membrii Comisiei pentru cultură arte, mijloace de informare în masă au hotărât cu majoritate de voturi respingerea proiectului de lege.
Comisia pentru administraţie publică şi amenajarea teritoriului şi-a desfăşurat lucrările în data de 15 februarie 2022. La lucrările Comisiei pentru administraţie publică şi amenajarea teritoriului au fost prezenți deputați conform listei de prezență. În urma examinării proiectului de lege, membrii Comisiei pentru administraţie publică şi amenajarea teritoriului au hotărât cu unanimitate de voturi respingerea proiectului de lege.
În conformitate cu prevederile art.56 din Regulamentul Camerei Deputaţilor, republicat, cu modificările și completările ulterioare, la dezbaterile din cadrul celor două comisii sesizate în fond  a participat în  calitate de invitat domnul   Demeter Andras Istvan -Secretar de Stat în cadrul Ministerului Culturii.

În urma dezbaterilor și a opiniilor exprimate, Comisia  pentru administraţie publică şi amenajarea teritoriului și Comisia pentru cultură arte, mijloace de informare în masă au hotărât cu majoritate de voturi să propună plenului Camerei Deputaților respingerea Proiectului de Lege privind declararea municipiului Calafat "Oraş al Independenţei ". 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE

Simona BUCURA-OPRESCU
	PREŞEDINTE 

Iulian BULAI

	SECRETAR

Oana-Alexandra CAMBERA 
	


Șef serviciu, Nicoleta Toma                                               
Consilier parlamentar, Elena Hrincescu

